**Σπασμωδικά μέτρα σε λογικές «χουντοχωροφύλακα»**

Η κυβέρνηση συνεχίζει να παίρνει σπασμωδικά μέτρα βλέποντας την κατάσταση να ξεφεύγει από τον έλεγχό της. «Σφίγγει τα λουριά» του «νυχτοπερπατήματος των πολιτών», εμμένοντας σε λογικές χουντοχωροφύλακα και αυξάνοντας τη δυσπιστία των πολιτών δυναμιτίζοντας την όλη προσπάθεια ανάσχεσης.

Είναι σίγουρο ότι μήνες μετά, οι Υπουργοί της που θέλουν να έχουν πολιτικό μέλλον θα παραδεχτούν απρόθυμα ότι οι κινήσεις της κυβέρνησης ήταν εξ ίσου λανθασμένες και αψυχολόγητες με το άνοιγμα του τουρισμού (όπως παραδέχθηκε σήμερα ο κύριος Γεωργιάδης). Αλλά οι πολίτες θα έχουν ήδη πληρώσει το ψυχολογικό και βιοτικό κόστος.